
OPĆI DIO 

SAŽETAK

U 2025. godini ostvareni su ukupni prihodi u iznosu 7.279.903,16 eura, što je ostvarenje od 94,73 % u odnosu na financijski plan, te su ukupni prihodi veći za 2,54 % u odnosu na prihode ostvarene u istom izvještajnom razdoblju 2024.g. Prihode čine prihodi poslovanja u iznosu 7.279.025,76 eura, te prihodi od nefinancijske imovine u iznosu 877,40 eura.
Rashode čine rashodi poslovanja i rashodi za nabavu nefinancijske imovine, rashodi poslovanja ostvareni su u iznosu 6.882.122,77 eura, odnosno ostvarenje 98,21 % financijskog plana, te 0,04 % manje od rashoda ostvarenih u izvještajnom razdoblju prethodne godine, rashodi za nabavu nefinancijske imovine ostvareni su u iznosu 222.831,99 eura, čime je izvršeno 97,46 % financijskog plana, viši su od rashoda u istom izvještajnom razdoblju 2024. godine za 30,85 %.

Ukupni rashodi su za 2,40 % manji od ukupnih prihoda u 2025.g. Razlozi većih prihoda su nešto veći vlastiti prihodi, te prihodi od HZZO-a temeljem ugovornih obveza zbog povećanog limita i više timova primarne zdravstvene zaštite, dok su rashodi manji zbog manje službi Doma zdravlja, odnosno zbog odvajanja službe sanitetskog prijevoza od Doma zdravlja. 
Razlika prihoda i rashoda u 2025.g. rezultira viškom prihoda od  174.948,40 eura, što zajedno s prenesenim manjkom od 529.870,70 eura čini 354.922,30 eura za pokriće u narednim razdobljima.

Dom zdravlja Dubrovnik ostvaruje prihode kako slijedi:

- Prihodi od pomoći od izvanproračunskih korisnika (634) odnose se na tekuće pomoći od izvanproračunskih korisnika, odnosno na prihode od HZZO-a temeljem odluke Ministarstva zdravstva o isplati posebne nagrade u iznosu 10% od osnovne plaće djelatnicima koji rade na poslovima s Covid oboljelim ili potencijalno oboljelim pacijentima. Zaljučno s plaćom za Kolovoz 2024.g., temeljem odluke Vlade RH, prestala je isplata ovog dodatka, te u 2025.g. nije planiran, niti ostvaren prihod na kontu 6341.
- Pomoći proračunskim korisnicima iz proračuna koji im nije nadležan (636) ostvarene su za 1,92% manje u 2025., nego u istom periodu 2024.g., odnose se na tekuće prihod od Grada Dubrovnika za sufinanciranje ambulante na Kalamoti, na prihode od Općine Konavle za sufinanciranje zakupa ambulante na Grudi, sufinanciranje plaće čistačice, sufinanciranje fizikalne terapije na Grudi, prihode od Općine Župa Dubrovačka za potrebe fizikalne terapije, prihode od Općine Janjina za sufinanciranje zakupa stana za liječnika, prihode od Općine Ston za sufinanciranje turističke ambulante, na kapitalne pomoći iz državnog proračuna za nabavu defibrilatora, te na kapitalne pomoći iz proračuna JLP(R)S koji nije nadležan za nabavu stomatološke stolice. 
Tekuće pomoći proračunskim korisnicima iz proračuna koji im nije nadležan (6361) ostvarene su za 18,46% manje u 2025.g. Razlog manjih prihoda u 2025. godini je zbog toga što je u 2024. godini ostvaren je prihod od Općine Mljet za sufinanciranje dodatnog sanitetskog tima na otoku Mljetu, dok u 2025. godini služba sanitetskog prijevoza nije u sklopu Doma zdravlja, te ta vrsta prihoda nije ostvarena. Također, u 2024. godini ostvaren je prihod od Općine Mljet za sufinanciranje turističke ambulante u Srpnju i Kolovozu, dok u 2025. godini, zbog nedostatka liječnika, turistička ambulanta na otoku Mljetu nije oformljena.
U 2025. godini ostvarene su kapitalne pomoći od proračuna koji nije nadležan za 91,89% veće nego u 2024. godini, razlog većeg iznosa kapitalnih pomoći je cjelokupno financiranje nabave stomatološke stolice od strane Grada Dubrovnika, te sufinanciranje nabave defibrilatora od strane Ministarstva zdravstva, dok je u 2024. godini ostvarena kapitalna pomoć samo za sufinanciranje dijela nabave stomatološke stolice.
- Pomoći temeljem prijenosa EU sredstava (638) ostvarene su 3,40% manje u 2025.g. u odnosu na 2024.g. Pomoći temeljem prijenosa EU sredstava u 2025.g. odnose se na sufinanciranje plaća dva liječnika specijalizanta, dok je u prvom polugodištu 2024.g bio aktualan još jedan ugovor po kojem je zadnji ZNS zahtjev naplaćen u Veljači 2024.g., te je zbog toga manji prihod u 2025. godini.
U 2025. godini ostvaren je prihod po kontu 6382 – Kapitalne pomoći temeljem prijenosa EU sredstava, a odnosi se na uplatu Ministarstva regionalnog razvoja i Eu fondova (Program prekogranične suradnje) za rashode za nabavu nefinancijske imovine u 2024.g., te za dio rashoda u 2025. godini, preostali iznos potraživanja bi trebao biti plaćen u 2026. godini.
- Prihodi od financijske imovine (641) u 2025. godini ostvareni su u iznosu 67,16 eura što je manje za 62,09 % u odnosu na 2024.g., te čini 33,58% planiranih sredstava. Prihodi od financijske imovine odnose se na prihode od kamata na oročena sredstva, odnosno virman isplate kamate klijentu, kamata je smanjena u 2025. godini, samim time i prihod od kamata, te na prihode od zateznih kamata koji su gotovo identični u izvještajnom razdoblju prethodne i tekuće godine.
- Prihodi od nefinancijske imovine (642) manji su u 2025.g. za 29,57%, te je izvršeno 30,78% financijskog plana, odnose se na naknadu za korištenje nefinancijske imovine od strane trgovačkog društva koje temeljem sporazuma iz 1998.g. plaća naknadu koja se iz godine u godinu smanjuje.
- Prihodi po posebnim propisima (652) manji su za 26,29% u 2025. godini u odnosu na 2024.g. zbog manje naplaćenog iznosa participacije od pacijenata, manje naplaćenog iznosa od dopunskih osiguranja, te manjeg iznosa prihoda od osiguranja, refundacije štete i totalne štete. Realizirano je 94,89% financijskog plana.
- Prihodi od prodaje proizvoda i robe te pruženih usluga (661) ostvareni su 2,99% viši nego u istom izvještajnom razdoblju prethodne godine zbog većih prihoda od prefakturiranih troškova stanova u zakupu, prihoda od zakupa stanova, prihoda od usluga izvan osiguranja, prihoda zubne tehnike isl.
Ostvarenjem od 652.006,42 eura realizirano je 97,31% financijskog plana.
- Prihodi od donacija (663) razlog daleko većih prihoda od donacije u 2024. godini je zbog toga što su ostvareni prihodi od kapitalnih donacija za ginekološki ultrazvuk u iznosu 53.446,95 eura, te 500 eura tekućih donacija za sufinanciranje kotizacija za seminare, dok su u 2025. godini ostvarene samo tekuće donacije u iznosu 800,00 eura, odnose se na donaciju trgovačkog društva za sufinanciranje troškova sudjelovanja na seminaru iz područja palijative.
- Prihodi iz nadležnog proračuna (671) u 2025.g. ostvareni su u iznosu 506.136,25 eura, odnosno 34,77% veći od prihoda ostvarenih u prethodnoj godini, te je izvršeno 98,49% planiranih prihoda. 
Razlog većih prihoda u 2025.g. su veći Opći prihodi i primici od Dubrovačko neretvanske županije za pokriće rashoda za plaće i doprinose na plaće, pokriće rashoda za usluge, nabavu nefinancijske imovine, te dodatna ulaganja u građevinske objekte.
Prihodi od HZZO-a na temelju ugovornih obveza (673) u 2025.g. ostvareni su 2,90 % veći nego u prethodnoj godini, razlog povećanja je povećanje plaća, više ugovorenih timova, povećanje limita i sl.
- Prihodi od prodaje nefinancijske imovine (7) u 2024.g. nisu ostvareni, dok je u 2025.g. ostvaren prihod za prodaju vozila kao staro željezo, te za prodaju stare, neupotrebljive medicinske opreme.

Ukupni rashodi ostvareni su u iznosu 7.104.954,76 eura, što čini 98,21% ukupno planiranih rashoda za 2025.g. Čine ih rashodi poslovanja ostvareni 98,23% u odnosu na financijski plan, te 0,80% manji u odnosu na isto izvještajno razdoblje prethodne godine, rashodi za nabavu nefinancijske imovine koji su izvršeni 97,46% u odnosu na financijski plan, te 30,85% više u odnosu na proteklu godinu.
- Plaće (bruto) su u 2025. godini veće za 2,11 % od plaća u 2024. godini. Na kontu 3111 bilježimo povećanje od 3,11 % jer su se, temeljem nove uredbe o plaćama u javnim službama, od ožujka 2024.g. plaće povećale promjenom koeficijenata, također povećale su se 3% u Veljači 2025.g., te 3% od Rujna 2025. godine. Plaće za prekovremeni rad (3,22%) su  smanjene u 2025.g. jer je odlaskom službe sanitetskog prijevoza smanjen broj djelatnika, te potreba za prekovremenim radom, dok rashodi za plaće za posebne uvjete rada nisu ostvareni jer je od rujna 2024.g. prestala isplata Covid dodatka (odluka Vlade RH).
- Ostali rashodi za zaposlene (312) – ostvareni su u iznosu 109.222,05 eura, čime je realizirano 93,79 % financijskog plana. Ostali rashodi za zaposlene u 2025. godini manji su za 1,96% od rashoda ostvarenih u istom periodu 2024.g. zbog manje potrebe za isplatom naknade za bolest, invalidnost i smrtni slučaj, te manjeg iznosa božićnice i regresa zbog manjeg broja djelatnika u 2025. godini.
- Naknade troškova zaposlenima (321) ostvareno je 92,56% financijskog plana, te 26,82% manje u odnosu na 2024. godinu. Razlog smanjenja je manji broj djelatnika od 01.09.2024.g. jer se služba Sanitetskog prijevoza odvojila od Doma zdravlja, te pripojila Zavodu za hitnu medicinu, a upravo ta služba je ostvarivala najveće rashode za službena putovanja zbog čestih prijevoza pacijenata u bolnice u Zagrebu i Splitu.
- Rashodi za materijal i energiju (322) ostvareni su u iznosu 182.120,18 eura, odnosno 99,52% financijskog plana, te su za 52,17% manji u odnosu na 2024.g. Značajno su smanjeni rashodi na kontima energije, materijala i djelova za tekuće i investicijsko održavanje, sitnog inventara i autoguma koje je najviše ostvarivala služba sanitetskog prijevoza, čijim su se odvajanjem od Doma zdravlja značajno smanjili navedeni troškovi, također rashodi nisu ostvareni na kontu 3222 – Materijal i sirovine jer se od 01.01.2025.g. troškovi lijekova i medicinskog potrošnog materijala evidentiraju na kontu 325.
- Rashodi za usluge (323) u 2025.g. su za 6,82% manji nego u 2024.g., te je financijski plan izvršen za 99,46%. Najveća povećanja i smanjenja bilježimo na sljedećim kontima: 3231 – Usluge telefona, pošte i prijevoza – u 2025.g. bilježimo smanjenje od 15,17 %, troškovi su manji za troškove službe sanitetskog prijevoza koja više nije dio Doma zdravlja. 3232 – Usluge tekućeg i investicijskog održavanja su u 2025.g. manje za 34,93 % u odnosu na isti period 2024.g. Većina rashoda za tekuće i investicijsko održavanje vozila u 2024.g. odnosila se na održavanje vozila sanitetskog prijevoza, čijim se odvajanjem od Doma zdravlja značajno smanjio trošak. 3233 – Usluge promidžbe i informiranja su u izvještajnom razdoblju tekuće godine za 26,97 % više nego u 2024.g. zbog više objavljenih natječaja za zapošljavanje. 3234 – Komunalne usluge - u 2025.g. bilježimo povećanje troškova za 5,44 %  u odnosu na 2024.g. zbog povećanja cijene usluge odvoza smeća kao i infektivnog otpada, te zbog povećanja iznosa pričuve. 3235 - zakupnine i najamnine su u 2025. godini veće za 8,34 % zbog većeg broja stanova za koje se plaća najam, ali i izbog povećanja iznosa najamnine za neke od stanova koji su od ranije u najmu. 3236 – Zdravstvene i veterinarske usluge su u 2025.g. veće za 33,27 % u odnosu na 2024.g., trošak je veći za usluge zubotehničkog laboratorija, naime zbog odlaska jedne kolegice u mirovinu došlo je do potrebe za laboratorijskim uslugama privatne prakse, također u tekućoj godini sklopljen je ugovor o poslovnoj suradnji za službu palijativne skrbi, te doktorica ispostavlja račun za pružene medicinske usluge. 3237 – Intelektualne i osobne usluge bilježe smanjenje troškova za 1,43 % u 2025.g., zbog toga što je raskinut jedan ugovor o djelu. 3238 – Računalne usluge, trošak računalnih usluga je u 2025.g. veći za 14,25 % zbog povećanja iznosa ugovora pojedinih informatičkih kuća, te zbog većeg broja ordinacija. 3239 – Ostale usluge trošak je za 40,91 % veći u 2025.g. u odnosu na 2024.g. zbog novog ugovora za prefakturirane troškove od kojih se jedan dio troškova knjiži na 3239.
- Naknade troškova osobama izvan radnog odnosa (324) u 2024.g. odnose se na troškove kotizacije i prijevoza osobe s kojom je sklopljen ugovor o djelu. Ova vrsta troška nije ostvarena u 2025.g.
 - Rashodi lijekova i potrošnog medicinskog materijala kod zdravstvenih ustanova (325) rashodi nisu ostvareni u 2024.g. jer je ovo novi konto koji se primjenjuje od 01.01.2025.g., dok su ranije troškovi knjiženi na kontu 322. Rashodi lijekova i medicinskog potrošnog materijala, uspoređujući konta 3222 i 3251, su za 1,29 % manji u 2025.g.
- Ostali nespomenuti rashodi poslovanja (329) u 2025.g. manji su za 41,38 % u odnosu na 2024.g. Troškovi naknade za rad predstavničkih i izvršnih tijela (3291) su manji za 13,46 % u 2025.g., jer od rujna 2024.g. upravno vijeće ima jednog člana manje, jer je odlaskom službe sanitetskog prijevoza pošla djelatnica koja je bila član upravnog vijeća, a nitko novi nije izabran na njeno mjesto. Premije osiguranja (3292) su manje za 33,05 % jer je manji broj vozila osiguran u 2025.g. zbog odvajanja službe sanitetskog prijevoza od Doma zdravlja. Trošak reprezentacije je manji za 30,81 % u 2025.g., jer su u 2024. godini bila 2 troška domjenka, dok je u 2025.g. bio jedan takav trošak. Trošak pristojbi i naknada (3295) manji su za 62,48 % jer u 2025.g. Dom zdravlja Dubrovnik zapošljava dovoljan broj invalida u odnosu na broj zaposlenih, te nije potrebno plaćati naknadu za nezapošljavanje invalida, te zbog manjeg iznosa HRT pristojbe jer je manji broj vozila. Ostali nespomenuti rashodi poslovanja manji su za 79,53 % u 2025.g., jer je u 2024.g. ostvaren trošak iznosa PDV-a iz otpisanog potraživanja zbog otpisa dijela duga temeljem sudske nagodbe, te zbog isplate nadoknade sredstava drugom Domu zdravlja zbog prelaska jedne liječnice u Dom zdravlja Dubrovnik, dok takvih troškova nema u 2025.g.
- Rashodi za nabavu nefinancijske imovine (4)– u 2025.g. izvršeni su u iznosu 222.831,99 eura, čime je ostvareno 97,46% financijskog plana. Veći su za 30,85% u odnosu na isto razdoblje protekle godine, što je rezultat većih potreba za zamjenom stare opreme novom, te zbog većeg iznosa dodatnih ulaganja u građevinske objekte.



- IZVJEŠTAJ O PRIHODIMA I RASHODIMA PREMA IZVORIMA FINANCIRANJA

Dom zdravlja Dubrovnik prihode i rashode prema izvorima ostvaruje kako slijedi:

- Opći prihodi i primici – u 2025.g. ostvareni su u iznosu 279.536,25 eura čime je izvršeno 97,30% financijskog plana, te 84,11% više u odnosu na 2024. godin. Ova sredstva Dom zdravlja Dubrovnik prima od nadležnog proračuna (DNŽ), te njima financira dio rashoda za plaće, doprinose na plaće, dio rashoda za usluge, dio rashoda za nabavu nefinancijske imovine, te dodatna ulaganja u građevinske objekte. Prihodi su u potpunosti utrošeni na planirane rashode.
- Vlastiti prihodi – ostvareni su u iznosu 652.227,49 eura što čini 97,17% planiranog iznosa, dok su u odnosu na 2024. godinu viši za 1,64%. Vlastiti prihodi su u izvještajnom razdoblju u potpunosti utrošeni,  služe za pokriće dijela rashoda za zaposlene, materijalnih i financijskih rashoda, te rashoda za nabavu nefinancijske imovine.
- Prihodi za posebne namjene – ostvareni su u iznosu 6.189.892,23 eura čime je izvršeno 94,40% financijskog plana, te su 2,79% veći u osnosu na prihode ostvarene prethodne godine. Čine ih Ostali prihodi za posebne namjene (43) - odnosno prihodi po posebnim propisima (participacije i dopunsko zdravstveno osiguranje), te prihodi od HZZO-a temeljem ugovornih obveza, ostvareni su u iznosu 5.969.892,23 te su viši za 2,64% u odnosu na proteklu godinu, ponajviše zbog većih prihoda od HZZO-a temeljem ugovornih obveza, što je rezultat većeg broja ugovorenih ordinacija, povećanja iznosa glavarine, te povećanja limita izvršenih usluga. Ostali prihodi za posebne namjene utrošeni su u iznosu 5.793.375,55 eura, čime je ostvaren višak prihoda 176.516,68 eura, odnosno pokriven dio prenesenog manjka. Prihodi za posebne namjene služe za pokriće dijela rashoda za zaposlene, te materijalnih rashoda.
Također, prihode za posebne namjene čine i Decentralizirana sredstva koja su u izvještajnom razdoblju ostvarena u iznosu 220.000 eura, te utrošena prema planu na usluge tekućeg i investicijskog održavanja građevina, opreme i vozila, najmove računalnih programa, na nabavu nefinancijske imovine, te dodatna ulaganja u građevinske objekte.
- Pomoći – ostvareno je 93,57% financijskog plana. Pomoći čine:
 Ostale pomoći (52) – to su pomoći od nadležnog proračuna za financiranje dijela rashoda za plaće dodatnog medicinskog tima u turističkoj sezni, planiran je iznos 6.600 eura, plan je u potpunosti izvršen, te su prihodi jednaki rashodima u 2025. godini.
Ostale pomoći (58) – pomoći od proračuna koji nije nadležan, Dom zdravlja Dubrovnik ostvario je tekuće pomoći od proračuna JLP(R)S koji nije nadležan za pokriće rashoda za zaposlene i materijalnih rashoda, kapitalne pomoći iz državnog proračuna, te proračuna JLP(R)S koji nije nadležan za nabavu medicinske opreme. Pomoći 58 u 2025. godini ostvarene su u iznosu 72.053,81 euro, te su prihodi jednaki rashodima.
Pomoći/Fondovi EU (59) – su prihodi koje je Dom zdravlja Dubrovnik ostvario prema ugovoru za sufinanciranje dva liječnika specijalizanta, te za Program prekogranične suradnje. Prihodi za sufinanciranje liječnika specijalizanata služe za rashode njihovih plaća i materijalne rashode, te su u izvještajnom razdoblju prihodi jednaki rashodima. Za Program prekogranične suradnje ostvareni su prihodi u iznosu 13.031,72 eura (kapitalne pomoći) od čega se 9.745 eura odnosi na pokriće rashoda nastalih u 2024. godini (metodološki manjak), te 3.286,72 eura za dio rashoda iz 2025. Godine, dok su rashodi ostvareni u iznosu 14.600 eura, čime dolazimo do manjka prihoda od nefinancijske imovine u iznosu 1.568,28 eura.
- Donacija – ostvarene u iznosu 800,00 Eur, čime je ostvareno 80% financijskog plana. Odnose se a donacije od trgovačkog društva za troškove kotizacije, te su u izvještajnom razdoblju sredstva u potpunosti utrošena.
- Prihodi od prodaje nefinancijske imovine – u izvještajnom razdoblju ostvareni su prihodi od 2.488,39 eura, što čini 99,54% prihoda planiranih iz navedenog izvora. Odnose se na prihode s naslova osiguranja, refundacije štete i totalne štete, te na prihoda od prodaje dugotrajne imovine. Prihodi su utrošeni na rashode za usluge tekućeg i investicijskog održavanja.











POSEBNI DIO

Program 1209 – Zakonski standard ustanova u zdravstvu – planiran je u iznosu 220.000, te je na dan 31.12.2025. godine u potpunosti ostvaren. Sastoji se od sljedećih aktivnosti:

Aktivnost A120901 – Održavanje zdravstvenih ustanova – planirano 57.960,40 eura koji su u potpunosti izvršeni u 2025. godini. Ova aktivnost financira se iz Izvora 44 – Decentralizirana sredstva  - sredstava uplaćuje nadležni proračun i služe za pokriće materijalnih rashoda (32). 

Aktivnost K120902 – Opremanje zdravstvenih ustanova – za 2025.g. ukupno je planirano 86.974,16 eura, te je plan u potpunsoti izvršen. Izvor financiranje ove aktivnosti je 44 – Decentralizirana sredstva - služe za pokriće rashoda za nabavu proizvedene dugotrajne imovine (42). 

Aktivnost K120903 – Kapitalna ulaganja u zdravstvene ustanove – planirano je 11.468,75 eura te je plan 100% ostvaren.
Izvor financiranja je 44 – Decentralizirana sredstva služe za pokriće rashoda za dodatna ulaganja na građevinskim objektima (451). 

Aktivnost K120904 – Informatizacija zdravstvenih ustanova- planirano je 63.596,69 eura, što je i ostvareno, te u potpunosti utrošeno na planirane rashode.
Financira se iz Izvora 44 – Decentralizirana sredstva –služe za pokriće materijalnih rashoda (32), te rashoda za nabavu proizvedene dugotrajne imovine (42).

Program 1212 – Program ustanova u zdravstvu iznad standarda planiran je u iznosu 7.014.542eura, od čega je ostvareno 6.884.954,76 eura, ili 98,15% plana. Sastoji se od sljedećih aktivnosti:

Aktivnost A121202 – Sufinanciranje hitne medicinske pomoći u turističkoj sezoni – rashodi po ovoj aktivnosti planirani su u iznosu 22.250 eura. Sastoji se od sljedećih izvora:
Izvor financiranja 11 – Opći prihodi i primici –planirani su u iznosu 15.650 eura, plan je u potpunosti ostvaren, te rashodi ostvareni do visine prihoda. Služe za sufinanciranje plaća dodatnih medicinskih timova u turističkoj sezoni (311 i 313).
52 – Ostale pomoći – planirane su u iznosu 6.600 eura, u potpunosti utrošenih prema planu, koriste se za sufinanciranje plaća dodatnih medicinskih timova u turističkoj sezoni (31).

Aktivnost A121203 – Sufinanciranje zdravstvene zaštite na otocima i poslovne djelatnosti – planiran je iznos od 72.000 eura, plan je u potpunosti ostvaren, te sredstva utrošena do visine prihoda. Financira se iz Izvora 11 – Opći prihodi i primici - prihodi od nadležnog proračuna koji služe za sufinanciranje plaća (31), materijalnih rashoda (32), te rashoda za nabavu proizvedene dugotrajne imovine (42).

Aktivnost A121212 – Pružanje usluga temeljem ugovora s HZZO-om – planirano je 5.831.701 eura, od čega je izvršeno 5.731.787,92 eura, odnosno 98,29% financijskog plana.
Financira se iz Izvora 43 – Prihodi za posebne namjene - prihode za posebne namjene čine Prihodi od HZZO-a na temelju ugovornih obveza, služe za pokriće dijela rashoda za zaposlene (31), te materijalnih rashoda (32).

Aktivnost A121213 – Pružanje usluga izvan ugovora s HZZO-om - rashodi po ovoj vrsti aktivnosti u 2025.g. planirani su u iznosu 739.700 eura, te su ostvareni u iznosu 717.103,51 euro, tj. 96,95% financijskog plana. Financira se iz sljedećih izvora:
Izvor 32 – Vlastiti prihodi – iz vlastitih izvora financirano je 652.227,49 eura rashoda što čini 97,17% iznosa planiranih vlastitih sredstava za 2025.g. (plan= 671.200,00 eura). 
Iz ovog izvora DZD pokriva dio troškova za zaposlene, dio troškova za materijal i energiju, dio rashoda za usluge, ostale financijske rashode, dio rashoda za nabavu nefinancijske imovine, te dio rashoda za dodatna ulaganja na nefinancijskoj imovini.
Izvor 43 – Prihodi za posebne namjene – su prihodi koje Dom zdravlja Dubrovnik ostvaruje od participacija i dopunskog zdravstvenog osiguranja. Iz ovog izvora planirano je pokriće rashoda u iznosu 65.000 eura,  te je ostvareno 61.587,63 eura ili 94,75% u odnosu na financijski plan, odnose se na rashode za zaposlene.
Izvor 62 – Donacije -donacije se planirane u iznosu 1.000,00 Eur, a ostvarene su u iznosu 800,00 Eur, radi se o tekućim donacijama za pokriće materijalnih rashoda (32).
Izvor 72 – prihodi od prodaje nefin.imovine i nadoknade štete s osnova osiguranja – ostvareni su u iznosu od 2.488,39 eura ili 99,54% u odnosu na financijski plan kojim je planirano 2.500,00 eura. Iz ovih prihoda financira se dio rashoda poslovanja (323).

Aktivnost A121214 – Usavršavanje zdravstvenih radnika i podizanje kvalitete zdravstvene zaštite – planirana je u iznosu 149.255 eura, a ostvarena u iznosu 149.927,08 eura ili 0,45% više u odnosu na plan za 2025.g. Sastoji se sljedećih izvora:
Izvor 58 – Ostale pomoći –čine prihodi od Pomoći od izvanproračunskih korisnika, te Pomoći proračunskim korisnicima iz proračuna koji im nije nadležan (63).
U 2025.g. iz ovog izvora planirani su rashodi u iznosu 71.000 eura, od čega je ostvareno 72.053,81 euro ili 1,48% više u odnosu na financijski plan. Iz ovog izvora financiraju se rashodi za zaposlene, materijalni rashodi, te rashodi za nabavu proizvedene dugotrajne imovine.
Izvor 59 – Pomoći/Fondovi EU – planirani su rashodi od 78.255 eura, a ostvareni u iznosu 77.873,27 eura, tj.99,51 % financijskog plana. Iz izvora Pomoći EU financirani su rashodi za zaposlene, materijalni rashodi, te rashodi za nabavu dugotrajne imovine.

Aktivnost T121208 – Poboljšanje standarda zdravstvene ustanove – financijskim planom za 2025. godinu planirano je 155.000 eura, od čega je realizirano 147.250,25 eura, što je izvršenje od 95%. Izvor financiranja je 11 – Opći prihodi i primici. Sredstva su planirana za pokriće rashoda za zaposlene (31), materijalnih rashoda (32), te rashoda za nabavu proizvedene dugotrajne imovine (45).

Aktivnost T121209 - Poticanje mjera za zdravstvene radnike – u 2025.g. planirani su rashodi 38.000,00 eura, te su u potpunosti izvršeni. Izvor financiranja je 11 – Opći prihodi i primici, služe za financiranje rashoda za zaposlene (31).

Aktivnost T121215 - Sufinanciranje palijativne skrbi – planirano 6.636,00 Eur, te su u potpunosti realizirani. Izvor financiranja je 11 – Opći prihodi i primici, služe za financiranje rashoda za zaposlene.



S poštovanjem,

	
							Ravnatelj:
							Branko Bazdan, dpl.iur.

